SET พลิกปิดลบ 1.25 จุด หลังนลท.ชะลอซื้อขายรอผลเลือกตั้งกลางเทอมสหรัฐฯพรุ่งนี้
SET พลิกปิดลบ 1.25 จุด หลังนลท.ชะลอซื้อขายรอผลเลือกตั้งกลางเทอมสหรัฐฯพรุ่งนี้ โดยดัชนีปิดตลาดวันนี้ที่ระดับ 1,669.33 จุด ลบ 1.25 จุด หรือ 0.07% มูลค่าการซื้อขาย 3.92 หมื่นล้านบาท
6 พ.ย. 2561

ผู้สื่อข่าวรายงานว่า ดัชนีปิดตลาดวันนี้ที่ระดับ 1,669.33 จุด ลบ 1.25 จุด หรือ 0.07% มูลค่าการซื้อขาย 3.92 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯในวันนี้ ดัชนีฯแกว่งตัวในกรอบแคบๆ โดยแม้ในการซื้อขายระหว่าวันดัชนีฯจะมีการปรับตัวเพิ่มขึ้นไปถึง 10 จุด แต่มีมูลค่าการซื้อขายน้อย อีกทั้งในการซื้อขายช่วงภาคบ่าย ดัชนีฯมีการปรับตัวลดลงมา เนื่องจากนักลงทุนชะลอการลงทุนเพื่อติดตามผลการเลือกตั้งกลางเทอมของสหรัฐฯ ซึ่งจะทราบผลในวันพรุ่งนี้ (7 พ.ย.61) ช่วงเวลาประมาณ 10.00 น. (โดยประมาณ) ตามเวลาประเทศไทย
อย่างไรก็ตาม หากพรรคเดโมแครตสามารถพลิกกลับมาชนะพรรคริพับลิกันของนายโดนัลด์ ทรัมป์ ประธานาธิบดีแห่งสหรัฐฯได้ จะส่งผลกระทบต่อการผลักดันนโยบายต่างๆของนายโดนัล ทรัมป์ อาจส่งผลให้ตลาดฯบ้านเราดีขึ้น โดยจากผลสำรวจ พบว่าพรรคเดโมแครตจะกลับมาครองเสียงข้างมากในสภาล่าง และพรรครีพับลิกันสามารถรักษาเสียงข้างมากในสภาสูง
สำหรับแนวโน้มภาวะตลาดฯในวันพรุ่งนี้ คาดว่าหากผลการเลือกตั้งกลางเทอมสหรัฐฯออกมา ผลคือพรรคเดโมแครตเป็นฝ่ายชนะ มีโอกาสที่ตลาดฯบ้านเราจะตอบรับเป็นปัจจัยบวก โดยมองกรอบการแกว่งที่ระดับ 1,650-1,710 จุด ขณะที่ หากผลการเลือกตั้งออกมาผิดจากการคาดการณ์ โดยพรรครีพับลิกันสามารถเอาชนะในการเลือกตั้ง จะส่งผลให้ดัชนีปรับตัวลดลงแกว่งที่ระดับ 1,620-1,640 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 3,698.92 ล้านบาท ปิดที่ 65.25 บาท เพิ่มขึ้น 0.75 บาท
ADVANC มูลค่าการซื้อขาย 3,084.99 ล้านบาท ปิดที่ 181.50 บาท ลดลง 3 บาท
PTT มูลค่าการซื้อขาย 2,261.62 ล้านบาท ปิดที่ 49.75 บาท เพิ่มขึ้น 0.50 บาท
PTTEP มูลค่าการซื้อขาย 1,500.96 ล้านบาท ปิดที่ 138 บาท ราคาไม่เปลี่ยนแปลง
BEAUTY มูลค่าการซื้อขาย 1,184.19 ล้านบาท ปิดที่ 10.30 บาท ลดลง 0.40 บาท
 
ตลาดหุ้นเอเชีย
